पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना के केस बढ़ते जा रहे हैं। स्थिति डराने वाली है। मन में भी काफी डर पैदा हो चुका है कि यदि वे बीमार हो गए तो क्या होगा। दवा मिलेगी कि नहीं, ऑक्सीजन की कमी तो नहीं हो जाएगी। ऐसी स्थिति में एक अच्छी खबर भी आई है। सांसद के प्रयास से अब जिले को रेमडेसिविर का कोटा बढ़ा दिया गया है।
चित्तौड़गढ़ सांसद सीपी जोशी ने मंगलवार को चिकित्सा एवं स्वास्थ्य मंत्री रघु शर्मा से जयपुर में मुलाकात की। अपने संसदीय क्षेत्रों में संक्रमण के बढ़ते प्रभाव के चलते जो परेशानियां हो रही है, उसके बारे में अवगत कराया। सांसद जोशी ने चिकित्सा मंत्री को चित्तौड़गढ़ से संबंधित स्थिति की जानकारी दी। उन्हें बताया कि रेमडिसिविर इंजेक्शन का कोटा 40 से 50 यूनिट तक की उपलब्ध हो रहा है और गत तीन चार दिनों से इसकी मांग भी बढ़ती जा रही है, जिसके कारण मरीजों को काफी परेशानियों का सामना करना पड़ रहा है।
तुरंत दिए चिकित्सा मंत्री ने निर्देश
चिकित्सा मंत्री रघु शर्मा ने तुरंत अधिकारियों को इस बारे में निर्देश दिए और रेमडेसिविर इंजेक्शन का चित्तौड़ जिले के लिए कोटा बढ़ाकर 200 करने का आदेश दिया। इसके साथ सांसद जोशी ने RT-PCR रिपोर्ट में जो देरी आ रही है, उसे जल्दी से करवाने का आग्रह किया और कोविड केयर सेंटर को भी बढ़ाए जाने का की बात कहीं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn